2004年，一位夏達華研道中心嘅導師 Peter Wong 從以色列買返嚟嘅一盞油燈開始，呢件文物幫助信徒能夠睇到聖經古代世界，喺之後嘅十年之間導師陸續蒐集同聖經有關嘅文物同仿製品，將住所佈置成為一間聖經教室，又喺天台種植各種聖經植物，喺週末開放畀人參觀，聖經世界嘅雛型逐漸形成，跟住開始為聖經教室搵一個獨立嘅場所。